LV
15.5.2023.
Eiropas Savienības Oficiālais Vēstnesis
C 173/9
Lūgums sniegt prejudiciālu nolēmumu, ko 2022. gada 5. februārī iesniegusi Sąd Rejonowy dla Warszawy-Woli w Warszawie (Polija) – QI/Santander Bank Polska S.A. (Lieta C-76/22) (2023/C 173/11) Tiesvedības valoda – poļu Iesniedzējtiesa Sąd Rejonowy dla Warszawy-Woli w Warszawie
Pamatlietas puses Prasītāja: QI Atbildētāja: Santander Bank Polska S.A.
Prejudiciālie jautājumi 1) Vai Direktīvas 2014/17/ES (1) 25. panta 1. punkts ir interpretējams tāpat kā Direktīvas 2008/48/EK (2) 16. panta 1. punkts, proti, vai šī tiesību norma ir jāinterpretē tādējādi, ka patērētāja tiesības uz hipotekārā kredīta kopējo izmaksu samazinājumu hipotekārā kredīta pirmstermiņa atmaksas gadījumā aptver visus maksājumus, kas ir jāveic patērētājam, tostarp komisijas maksu par kredīta piešķiršanu?
2) Vai Direktīvas 2014/17/ES 25. panta 1. punktā paredzētais pienākums samazināt hipotekārā kredīta kopējās izmaksas hipotekārā kredīta pirmstermiņa atmaksas gadījumā ir jāinterpretē tādējādi, ka hipotekārā kredīta kopējās izmaksas ir jāsamazina proporcionāli attiecībai starp laikposmu no kredīta pirmstermiņa atmaksas dienas līdz dienai, kas sākotnēji tikusi noteikta kā kredīta atmaksas diena, no vienas puses, un sākotnēji noteikto laikposmu no kredīta saņemšanas dienas līdz kredīta pilnīgas atmaksas dienai, no otras puses, vai arī hipotekārā kredīta kopējo izmaksu samazinājumam ir jābūt proporcionālam kreditora negūtai peļņai, proti, attiecībai starp procentiem, kas pēc kredīta pirmstermiņa atmaksas paliek nenomaksāti (t.i., procentiem, kas pienākas par laikposmu no dienas pēc kredīta faktiskas pilnīgas atmaksas līdz sākotnēji noteiktajai pilnīgas atmaksas dienai), no vienas puses, un procentiem, kas pienākas par visu sākotnēji noteikto kredīta līguma darbības termiņu (no kredīta saņemšanas dienas līdz noteiktajai kredīta pilnīgas atmaksas dienai), no otras puses?
(1) (2)
Eiropas Parlamenta un Padomes Direktīva 2014/17/UE (2014. gada 4. februāris) par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr.
1093/2010 (OV 2014, L 60, 34. lpp.).
Eiropas Parlamenta un Padomes Direktīva 2008/48/EK (2008. gada 23. aprīlis) par patēriņa kredītlīgumiem un ar ko atceļ Direktīvu 87/102/EEK (OV 2008, L 133, 66. lpp.).
Apelācijas sūdzība, ko 2022. gada 18. augustā Asociación de Delineantes de Hacienda iesniegusi par Vispārējās tiesas (otrā palāta) 2022. gada 13. jūlija rīkojumu lietā T-280/22 Asociación de Delineantes de Hacienda/Spānija (Lieta C-552/22 P) (2023/C 173/12) Tiesvedības valoda – spāņu Lietas dalībnieki Apelācijas sūdzības iesniedzēja: Asociación de Delineantes de Hacienda (pārstāvis: D. Álvarez Cabrera, advokāts) Otra lietas dalībniece: Spānijas Karaliste Ar 2023. gada 17. marta rīkojumu Tiesa (sestā palāta) apelācijas sūdzību noraidīja kā acīmredzami nepamatotu un piesprieda apelācijas sūdzības iesniedzējai pašai segt savus tiesāšanās izdevumus.